
Noteikumu projekts "Eiropas Savienības kohēzijas politikas programmas 2021. – 2027. gadam 2.1.1. specifiskā atbalsta mērķa „Energoefektivitātes veicināšana un siltumnīcefekta gāzu emisiju samazināšana” 2.1.1.5. pasākuma „Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā” īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Noteikt, ka 2024. gadā līdz vienošanās par projekta īstenošanu noslēgšanai ar Centrālo finanšu un līgumu aģentūru kā Eiropas Savienības fondu 2021. – 2027.gada plānošanas perioda sadarbības iestādi (turpmāk – sadarbības iestāde) Eiropas Savienības kohēzijas politikas programmas 2021. – 2027. gadam 2.1.1. specifiskā atbalsta mērķa „Energoefektivitātes veicināšana un siltumnīcefekta gāzu emisiju samazināšana” 2.1.1.5. pasākuma „Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā” (turpmāk – 2.1.1.5. pasākums) projekta iesnieguma atlases kārtas īstenošanas uzsākšanai nepieciešamo finansējumu līdz 486 329 euro apmērā (tai skaitā Eiropas Reģionālās attīstības fonda finansējums 413 380 euro un valsts budžeta līdzfinansējums 72 949 euro) attiecināmo izmaksu segšanai Izglītības un zinātnes ministrija normatīvajos aktos noteiktajā kārtībā pieprasīs  no 74. resora „Gadskārtējā valsts budžeta izpildes procesā pārdalāmais finansējums" programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
· 4. Lai nodrošinātu Eiropas Savienības kohēzijas politikas programmas 2021. – 2027. gadam investīciju plūsmas intensificēšanu un veicinātu Eiropas Komisijas Eiropas Savienības fondu 2021. – 2027. gada plānošanas periodam noteiktā ikgadēji deklarējamo izdevumu minimālā sliekšņa izpildi (n+3 principa izpildi), uzdot Izglītības un zinātnes ministrijai ne vēlāk kā mēneša laikā pēc šo noteikumu spēkā stāšanās nodrošināt lēmuma pieņemšanu par kopējām finansējuma saņēmējam un sadarbības partneriem projektā plānotajām darbībām, to īstenošanai plānoto finansējumu un kopējo projektā plānoto darbību ietvaros sasniedzamajiem rādītājiem.
· 5. Izglītības un zinātnes ministrijai nekavējoties informēt Ministru kabinetu, ja izmaksas, kas 2.1.1.5. pasākuma atlases kārtā veiktas pirms projekta iesnieguma apstiprināšanas, varētu netikt vai netiek attiecinātas finansēšanai no Eiropas Reģionālās attīstības fonda, sagatavojot attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem, finansiālo ietekmi, un sniegt fiskāli neitrālu priekšlikumu/aprakstu situācijas risinājumam, lai turpinātu projekta īstenošanu.
· 6. Lai nodrošinātu projektā izveidotās enerģijas patēriņa monitorēšanas sistēmas ilgtspēju, Izglītības un zinātnes ministrijai kā profesionālās izglītības iestāžu dibinātājai līdz 2027.gada 31. augustam, balstoties uz Valsts izglītības attīstības aģentūras kā 2.1.1.5. pasākuma finansējuma saņēmēja projekta īstenošanā gūto pieredzi un rezultātiem, sagatavot un normatīvajos aktos noteiktajā kārtībā iesniegt Ministru kabinetā priekšlikumus par projektā īstenoto darbību ilgtspēju, tai skaitā par enerģijas patēriņa monitorēšanas sistēmas funkcijām, tās dalībniekiem, atbildību sadalījumu, tālāko attīstību, nepieciešamos resursus un finansējuma avotus rodot Izglītības un zinātnes ministrijas esošo budžeta līdzekļu, tostarp kopējā vienotas energopārvaldības sistēmas ieviešanas un tai nepieciešamo instrumentu enerģijas patēriņa samazinājuma rezultātā gūtā potenciālā resursu ietaupījuma, ietvaros.

